ایلیفینٹا جزیرہ

ایلیفینٹا جزیرہ  یا گھاراپوری جزیرہ بھارت کی ریاست مہاراشٹر کے دار الحکومت مبئی کے قریب واقع ممبئی ہاربر کے جزیروں میں سے ایک اہم جزیرہ ہے جہاں ایلیفینٹا کے غار بھی موجود ہیں۔

جغرافیہ 
ایلیفینٹا جزیرہ ، گیٹ وے آف انڈیا ممبئی سے 10 کلو میٹر مشرق اور جواہر لعل نہرو بندرگاہ سے 2 کلو میٹر مغرب میں واقع ہے۔ جزیرہ کا کل رقبہ اونچی لہروں میں10 کلو میٹر مربع ہے اور نیچی لہروں میں 16 کلو میٹر مربع ہے۔ جزیرہ کے شمالی خطہ می گھاراپوری نامی ایک گاوں بھی واقع ہے۔ سوموار کو غار بند رہتا ہے۔ باقی دنوں میں صبح 9 اور دوپہر 2 بجے کے درمیان میں گیٹ وے آف انڈیا سے پانی کا جہاز چلتا رہتا ہے جس کے ذریعے زائرین غار کو دیکھنے آتے ہیں۔

جزیرہ کی کل لمبائی 2.4 کلو میٹر ہے۔ 150 میٹر اونچی دو پہاڑیاں ہیں اور دونوں کے درمیان میں ایک پتلی گھاٹی حد فاصل کا کام کرتی ہے اور شمال تا جنوب واقع ہے۔ مغرب کی جانب یہ پہاڑی تدریجا اونچی ہوتی جاتی ہے اور ساحل تک پھیلی ہوئی ہے۔ چوٹی کی اونچائی  ہے۔ آم املی اور سکھ چین درخت کا جنگل پیاڑوں پر سایہ فگن رہتا ہے۔ پام درخت بھی یہاں وہاں پھیلے ہوئے ہیں۔

تاریخ 
ہندو مت یا بدھ مت کے متون میں غار یا جزیرہ کی کوئی تاریخ نہیں ملتی ہے۔ البتہ آثار قدیمہ کی تحقیقات سے انکشاف ہوا ہے کہ کسی زمانہ میں جزیرہ ثقافتی وراثت کا مرکز تھا جہاں تقریباً دوسری صدی قبل مسیح میں انسانوں کی کثیر آبادیاں تھیں۔
جزیرہ پر برہمنوں کے آنے سے قبل ہنییان بدھ مت کے ماننے والے آباد تھے جنھوں نے گوتم بدھ کا ایک بڑا استوپا بنایا اور اس کے ارد گرد 7 چھوٹے استوپے تعمیر کیے۔ یہ تعمیرات تقریباً 2 صدی ق م میں ہوئی۔

زمانہ قدیم میں اسے گھاراپوری جزیرہ کہا جاتا تھا۔ 16ویں صدی عیسوی میں پرتگیزیوں نے اسے ایلیفینٹا کا نام دیا۔ یہ پرتگیزی زبان کا لفظ ہے۔ چانکہ باب الداخلہ کے قریب ہی ہاتھی کا مجسمہ نصب تھا لہذا انہوں نے اسے ایلیفینٹا کا نام دے دیا۔ انہوں نے اس مسجمہ کو اپنے وطن لے جانا چاہا مگر ان کی زنجیریں کمزور ثابت ہوئیں اور مجسمہ سمندر میں گر گیا۔ بعد میں اسے وکٹوریا گارڈنز میں منتقل کر دیا گیا۔ اس کے بعد اس مسجمہ کو مملکت متحدہ نے ڈاکٹر بھاو لال لاڈ میوزیم، ممبئی میں متنقل کر دیا۔

مزید دیکھیے 
 بھارت
 بھارت کے شہروں کی فہرست

حوالہ جات 

ممبئی کے جزائر
ویکی ڈیٹا سے مطابقت رکھنے والی مختصر تفصیل